open-index/open-wikipedia-markdown huggingface dataset:
Rød jonsokblom

**Rød jonsokblom** (*Silene dioica*) er en flerårig plante (staude) av smelleslekta *(Silene)* i nellikfamilien som varierer i høyde fra 25 til 70 cm. Planten er lett kjennelig på de sterkt rød-rosa blomstene og blomsterbegeret med hårete stengel og motsatte, lansettformede blad. Blomstene kan også være hvite. 

Rød jonsokblom er særbu, dvs. at det er hunnplanter og hannplanter. Hunnplantene kjennes igjen på de fem arrflikene som stikker ut av kronrøret og at begeret er mer oppblåst pga. kapselen som utvikles. Hannplantene har blomster uten oppblåst beger og lysegule pollenknapper som er synlige i kronrøret. 

Den skjelnes fra engtjæreblom på at sistnevnte har svarte, klebrige partier på stilkene like nedenfor blomsterstanden.

Rød jonsokblom vokser i hele landet i veigrøfter, i all kulturmark (beitemark, eng, åker) og på avfallsplasser og rundt industrifelt. Den kan forekomme i høyder nesten opp til 1780 moh.

## Referanser


## Eksterne lenker
*
Drammen Fotballklubb

**Drammen Fotballklubb** (stiftet i 2005) var en fotballklubb fra Drammen.

Formålet var å være overbygningsklubb for en del av Drammens eksisterende fotballklubber, og etablere seg som byens nr. 2-klubb. A-laget ble kretsmester i 2006 og rykket opp til 6. divisjon. I 2008 spilte laget fortsatt i denne divisjonen. Etter sesongen slo de seg sammen med Glassverket, Skiold og Åskollen og overtok sistnevntes plass i 2. divisjon. Åskollen rykket opp fra 3. divisjon i 2008 etter seier mot Førde.

Drammen Fk ble lagt ned etter 2016-sesongen, og samarbeidsklubbene stilte igjen med egne lag.

## Tabellen 2013

## Divisjonsutvikling

## Eksterne lenker
*
Skogstjerneblom

**Skogstjerneblom** (*Stellaria nemorum*) er en av 13 arter i Stjerneblomslekten, som tilhører nellikfamilien. Likheten med skogstjerne er kun navnet; skogstjerne er en art i fredløsfamilien (eller tidligere nøkleblomfamilien). Skogstjerneblom vokser i skog, raviner og i bjørkeskog i fjellet opp til 1.400 moh. Den danner mattestrukturer ved at røttene spres horisontalt og skyter opp nye skudd.

Skogstjerneblom har brede eller etterhvert smalere, lansett- til hjerteformede blader, og tynn, hårete stengel. Andre varianter av stjerneblomster har mindre kraftige og smalere blader. Blomstene har fem spaltede, hvite kronblader som kan se ut som ti smale kronblad.

Det sitter gjerne flere (2-4) blomster på hver stilk. Blomsten har også begerblader, og tre griffeler. Frøkapslene sprekker i seks deler før spredning.

## Identifikasjon av arten
Flere av artene i **[[stjerneblomslekten]]**, **[[smelleslekten]]**  og **[[storarveslekten]]** kan være vanskelige å skille fra hverandre. nedenfor gjengis de viktigste trekk for å gjenkjenne og skille de vanligste artene fra hverandre.

* Finnstjerneblom *(Stellaria fennica)* – voksested bare i Finland og Varanger
* Gresstjerneblom *(Stellaria graminea)* – grønn stilk, få blader bare nederst på planten
* Lundstjerneblom *(Stellaria holostea)* – rød jordstilk, få men meget lange og smale blad
* Myrstjerneblom *(Stellaria palustris)* – rød jordstilk, mange mellomlange og smale blad
* Rustjerneblom *(Stellaria graminea)* – ru stilk, mange smale blad på halve stilken
* Saftstjerneblom *(Stellaria crassifolia)* – korte, smale blad på hele stilken, kronblad dypt spaltet
* Skogstjerneblom *(Stellaria nemorum)* – brede, hjerteformede og spisse blad
* Storarve *(Cerastium arvense)* – mange lange og smale blad, kronblad ca. 1/5 spaltet
* Vanlig arve *(Cerastium fontanum* ssp *vulgare)* – brede nedoverbøyde blad, begerblad tydelige
* Strandsmelle *(Silene uniflora)* – jordstengel forvedet, rundt beger med 20 nerver

## Eksterne lenker
* 
*
Operasjon Auguststorm

**Operasjon Auguststorm** (russisk: , **, «Den mandsjuriske strategiske offensive operasjon») var et sovjetisk angrep på Japan i sluttfasen av andre verdenskrig og begynte 9. august 1945 med sovjetiske troppers innmarsj i det japanske lydriket Mandsjukuo.

Hele operasjonen omfattet det nærliggende Mengjiang, såvel som det nordlige Korea, det sørlige Sakhalin og øygruppen Kurilene. Under Jaltakonferansen hadde Sovjetunionen godtatt allierte planer for å avslutte landets nøytralitetspakt med Japan og angripe landet ikke senere enn tre måneder etter krigen var avsluttet i Europa. Operasjonen må ikke forveksles med de sovjetisk-japanske grensetrefningene som endte med japansk nederlag i 1939.

Invasjonen startet ved daggry den 9. august 1945, nøyaktig tre måneder etter at Tyskland hadde kapitulert. Samme dag slapp USA den andre og siste atombomben over den japanske byen Nagasaki, et angrep som ikke var koordinert med sovjetledelsen. Japan bestemte seg for å kapitulere før dimensjonene i det sovjetiske angrepet var kjent. Hadde krigen fortsatt hadde Sovjetunionen planer om å invadere Hokkaido før de vestallierte invaderte Honshū.

## Eksterne lenker
*
Egil Morland

**Egil Morland** (født 23. mars 1950) er tidligere studiesjef og rektor (2004-2009) for Norsk Lærerakademi i Bergen, hvor han senere ble førstelektor og professor . Han har tidligere virket som prest i Den norske kirke, og har vært leder for Den norske kirkes presteforening. Han har vært lokalpolitiker for Kristelig folkeparti, og var varaordfører i Fjell kommune i valgperioden 1999-2003.

## Referanser
Tveskjeggveronika

**Tveskjeggveronika** (*Veronica chamaedrys*) er en flerårig plante i kjempefamilien, og blir 10–30 cm høy. Plantene har motsatte blader uten stilk (sittende) og oftest to glisne blomsterklaser. Blomstene er ca 1 cm breie, blå med mørke striper og lyst/hvitt sentrum. Den sammenvokste krona har tre ganske jevnstore kronfliker, mens den nederste er mye smalere. Blomstenes to pollenknapper og ene griffel er godt synlige i blomstene. 

Tveskjeggveronika vokser i hele landet, i lågurtskog, skogkanter, veikanter, slåtteeng og beiter i lavlandet og i dalfører opp mot fjellet. Høyeste habitater i Sør-Norge er om lag . 

## Navn
Navnet tveskjegg(-veronika) kommer av at plantene har to («tve») tydelige striper av hår på stenglene.

Tveskjeggveronika blir også blant annet kalt Jesu blå øyne, katteøye, blåveis, blåøye, pikeøyne, himmelblå, enkemannssorg, djevleøye. Det sier noe om hvor populær denne fine juniblomsten er.  

## Eksterne lenker
*
Øst-Pyongyang store teater

**Øst-Pyongyang store teater** er en teaterbygning med plass til 2500 tilskuere i Nord-Koreas hovedstad, Pyongyang. Teatret ligger nordøst i byen, på østbredden av Taedongelva, nær Rungnabrua.

Teatret var åsted for New York-filharmonikernes konsert 26. februar 2008. Konserten var den mest omfattende kulturutveksling mellom USA og Nord-Korea siden Koreakrigen.

Teatret ble reist i 1989 og benyttes vanligvis til forestillinger for å hylle de nordkoreanske lederne og nasjonens prestasjoner, og «revolusjonær opera som viser Nord-Koreas kamp i sang og dans». I desember 2007 ble det arrangert en konsern til ære for den nordkoreanske leder Kim Jong-ils mor, Kim Jong-suk.

Etter et restaureringsarbeid ble det 1. nyttårsdag 2007 gjennomført et arrangement av Mansudae Art Troupe.
Teatrets massive sceneareal har innbygd et akustisk skjell for å bringe lyden fra scenen og ut i salen. Teatret ble spesielt valgt ut av New York-filharmonikernes dirigent Zarin Mehta i forkant av konserten i februar. Han ville ikke benytte lokalet til den nordkoreanske statssymfonien, som var for liten.

Gulvarealet er på tilsammen 62&nbsp;000m². I hallen er det på den ene veggen malt et bilde av Ulrimfossen. Ifølge en journalist fra Reuters er bygningens arkitektur «kommunistisk».

## Referanser
Orkla Eiendom

**Orkla Eiendom** (OE) er Orklakonsernets eiendomsselskap.

Orkla foretok sitt første eiendomskjøp allerede i 1941 gjennom kjøpet av Klingenberggt. 4. Siden den tid har Orkla vært aktive innen eiendomsutvikling og eiendomsinvestering. 

Orkla Eiendom fokuserer i hovedsak på utvikling av eiendom, men har også noe eiendom under forvaltning. OE inngår som en del av Orkla Financial Investments sammen med Aksjeporteføljen. Orkla Eiendom driver i samarbeid med sine tilknyttede selskaper og samarbeidspartnere utvikling av eiendom innen både bolig, kontor, handel, hotell og infrastruktur. 

Orkla Eiendom har vært gjennom flere faser av realisering og nyutvikling av eiendom siden starten i 1941. I 1991 kjøpte Eiendomsspar det vesentlige av Orkla Eiendom sine eiendommer, men allerede i 1993 gikk Orkla igjen tungt inn i eiendomsutvikling gjennom kjøpet av Skøyen Næringspark.

Orkla Eiendom har skapt betydelige merverdier også de senere årene og det samlede resultat før skatt for Orkla Eiendom var i 2007 ca. 360 MNOK (145 MNOK i 2006). 

De største utviklingsprosjektene pr i dag er Ringnes Park og Idun Industri Eiendom AS hvor det totalt skal utvikles nær 100 000 m2 bolig og næring i samarbeid med Macama AS. I tillegg har OE en betydelig utviklingsportefølje gjennom sine tilknyttede selskaper under FG Eiendom.

## Eksterne lenker
* Orkla Eiendom
* Orkla Financial Investments
* FG Eiendom AS
Eugenio Montejo

**Eugenio Montejo** (født 18. november 1938 i Caracas, Venezuela, død 5. juni 2008 i Valencia, Venezuela) var en venezuelansk poet og diplomat, og vinner av Octavio-Paz-prisen i poesi 2004.

## Poetiske verk
* Elegos (1967)
* Muerte y memoria (1972)
* Algunas palabras (1977)
* Terredad (1978)
* Trópico absoluto (1982)
* Alfabeto del mundo (1986)
* Adiós al Siglo XX (1992)
* Chamario (2003, for barn)

## Essays
* La ventana oblicua (1974)
* El taller blanco (1983)
* El cuaderno de Blas Coll (1981)

## Referanser


## Eksterne lenker
* Biografi og tekstene i Salt Publishing
Freddy

**Freddy** og **Freddie** er opprinnelige engelsk kjæleformer av mannsnavnene *[[Fred (navn)|Fred]]* eller *[[Frederick]]*, som begge er knyttet til betydningen «fred». *Freddie* brukes også noe som kvinnenavn.

## Utbredelse

|}

|}

## Kjente personer med navnet
Personene i listen er ordnet kronologisk etter fødselsår.
* Freddie Hubbard (f. 1938), amerikansk jazztrometist
* Freddie Mercury (1946–1991), britisk sanger
* Freddy Lindquist (f. 1946), norsk gitarist
* Freddy Kjensmo (f. 1964), norsk komiker og forfatter
* Freddie Prinze jr. (f. 1976), amerikansk skuespiller
* Freddy dos Santos (f. 1976), norsk fotballspiller
* Freddy Adu (f. 1989), amerikansk fotballspiller
* Freddie Highmore (f. 1992), engelsk skuespiller

## Annen bruk av navnet
* Freddy Krueger, hovedperson i filmen *[[A Nightmare on Elm Street]]*
* Freddie Mac, et halvstatlig amerikansk selskap (Federal Home Loan Mortgage Corporation)

## Referanser


## Eksterne lenker
*
Basilisker

* *[[Basiliscus]]*
* *[[Corytophanes]]*
* *[[Laemanctus]]*

:*Se også: [[Basilisk]], et fabeldyr.*
**Basilisker** er en familie av iguaner. Det har vært vanlig å regne dem som en underfamilie av en stor familie som omfatter alle iguaner, men nå blir denne gruppen plassert i en egen familie.

Gruppen omfatter middels store arter, som klatrer i trær. Basiliskene er generelt langbente, raske dyr; de raskeste løper så fort at de kan få fraspark på vannflaten, og kan derfor «gå» på vannet. Typisk for gruppen er de hjelmlignende utvekstene på hodet. De fleste artene lever i Mellom-Amerika, men utbredelsen strekker seg til Mexico, og det nordvestre Sør-Amerika.

## Eksterne lenker
* 
* The Reptile Database: Corytophanidae
Femårsplanen

**Femårsplanen** eller offisielt «Femårs plan for den nasjonale økonomi i USSR» var en serie generelle planer for den økonomiske utviklingen av hele Sovjetunionen. 

Planverket ble utviklet av Gosplan basert på kommunistpartiets generelle retningslinjer for økonomisk utvikling. Å oppfylle planen, helst før tiden, ble sentralt innen det sovjetiske byråkratiet. Samme metode for økonomisk utvikling ble også tatt i bruk av andre såkalte sosialistiske land og en del andre land, som India. Tanken om sentraliserte utviklingsplaner for økonomien har også influert kapitalistiske land, ved at en setter integrerte økonomiske mål for en bestemt periode. 

Den første sovjetiske femårsplanen ble innført av Josef Stalin i 1929, kun to år etter han ble leder av unionen. Målet var en rask industrialisering av Sovjetunionen. Tungindustri som kraftverk, gruver og smelteverk samt elektrifisering ble prioritert foran forbruksvarer. Resultatet av dette var at jordbruket ble samlet i kollektivbruk for å effektivisere produksjonen, og arbeidskraften som ble overflødig ble tvangsbeordret til å delta i industrialiseringen ved å arbeide på fabrikker. Man økte eksporten av landbruksprodukter enormt, selv om produksjonen gikk ned så mye som 30% enkelte steder. Dette førte til hungersnød i Nord-Kaukasus og Ukraina, og millioner døde som resultat av dette. Industrialiseringen i seg selv var forøvrig vellykket og ble gjennomført på kun fire år, ikke fem som planlagt.

I alt var det 13 femårsplaner i Sovjetunionen. Den siste femårsplanen dekket perioden fra 1991 til 1995 og ble aldri fullført da Sovjetunionen ble oppløst i 1991.
Vestunionen

**Vestunionen** var en forsvarsallianse mellom Frankrike, Storbritannia, Belgia, Luxembourg og Nederland, mellom 1948 og 1954. Alliansen ble etablert ved Brusseltraktaten av 1948. Dette utgjorde en utvidelse av Dunkerquetraktaten, som var underskrevet av Storbritannia og Frankrike året før.

I 1951 ble hoveddelen av Vestunionens forsvarsfunksjoner overført til NATO, og ble dermed kjernen i NATOs *[[Supreme Headquarters Allied Powers Europe]]* (SHAPE), det vil si NATOs hovedkvarter i Europa.

I kjølvannet av at det franske parlamentet i 1954 unnlot å ratifisere det planlagte europeiske forsvarsfellesskap, ble Brusseltraktaten modifisert. Dette innebar at Vestunionen ble erstattet av Den vesteuropeiske union. Brusseltraktatens sosialpolitiske innhold ble siden overført til Europarådet.

## Se også
*Parisavtalene
## Referanser


## Eksterne lenker
* History of the Western Union, European Navigator
* Bruxelles-traktaten – NATO Basic Document (engelsk)
Thodoris Zagorakis

**Thodoris Zagorakis** (gresk: Θοδωρής Ζαγοράκης; født 27. oktober 1971 i Kavala) er en gresk tidligere fotballspiller og politiker

Han ble kåret til beste spiller i EM 2004. Zagorakis spilte 120 kamper for  og scoret 3 mål. Han kom også på 5. plass på Ballon d'Or-kåringa for dette året.

Etter at han i 2007 la opp som aktiv fotballspiller, ble han styreformann i klubben PAOK.

## Referanser


## Eksterne lenker
* 
* 
*
JAK

**JAK Medlemsbank** er en svensk bank, som ønsker å skape en økonomi uten renter. Banken eies av medlemmene, og medlemmene sparer penger uten å få renter og låner penger uten å betale renter. Navnet er hentet fra den klassiske nasjonaløkonomiens produksjonsfaktorer: *jord, arbeid og kapital*. JAK Medlemsbank ble grunnlagt som ideell forening i 1965 og fikk konsesjon som sparebank i 1997. Banken har en forvaltningskapital på over 1,5 milliarder SEK og rundt 40.000 medlemmer.

## Idégrunnlag

JAK-bevegelsen bygger på en kritikk mot renter, særlig fra et etisk, miljømessig og økonomisk ståsted, og påvirket av arbeidet til økonomen Silvio Gesell. Kritikken mot renter har lange tradisjoner fra både gresk filosofi, kristendom og islam, og innen islam praktiseres forbudet mot renter fortsatt i stor grad. JAK har en del til felles med islamsk bankvesen (*Islamic banking*), som også avviser renter i moderne forstand, og mange troende muslimer bruker derfor bankens tjenester. Innen det bredere feltet etisk bankvesen i Europa utgjør JAK en egen, hovedsakelig skandinavisk tradisjon ved siden av blant annet antroposofisk inspirerte banker (Cultura Bank, GLS Bank, Triodos Bank), der forskjellen er JAKs prinsipielle avvisning av renter og forankring i rentekritikken.

## Historie

JAK-bevegelsen ble startet i Danmark i 1931, under den store depresjonen, med samvirket «Jord Arbejde Kapital». Foreningen utstedte en populær lokalvaluta, som imidlertid ble forbudt av de danske myndighetene i 1933. I 1934 etablerte foreningen et rentefritt låne- og sparesystem og en byttering. Begge deler måtte siden nedlegges, men gjenoppstod i 1944.

De økonomiske eksperimentene i Danmark inspirerte en svensk gruppe, som i 1965 etablerte «Jord Arbete Kapital – riksförening för ekonomisk upplysning». Målet var å øke kunnskapen om rentenes skadevirkninger og skape en rentefri økonomi. I 1969 gav foreningen sitt første lån. JAK Ekonomisk förening tok over virksomheten i 1993. JAK opplevde fra 1990 sterk vekst i Sverige, etter at Riksbanken hadde økt styringsrenten til 500%. I 1997 fikk JAK konsesjon som sparebank og skiftet navn til JAK Medlemsbank. Samtidig ble banken omfattet av statens innskuddsgaranti.

I perioden 1991–1992 forsøkte en arbeidsgruppe å etablere en JAK-bank i Norge i samarbeid med JAK i Sverige, men forsøket mislyktes ettersom Norge implementerte EU-regler i finansnæringen som forhindret et fritak fra kravet om å stille et betydelig garantibeløp.

## Referanser


## Eksterne lenker
* JAK medlemsbanks hjemmeside
* JAK Report in English ved Giorgio Simonetti
Colin Campbell, 3. jarl av Argyll

**Colin Campbell, 3. jarl av Argyll** (født  ca. 1486, død 9. oktober 1529) var en skotsk adelsmann og soldat. Han var sønn av Archibald Campbell, 2. jarl av Argyll og Elizabeth Stuart, datter av John Stuart, 1. jarl av Lennox. I 1506/1507 giftet Colin seg med Lady Jean Gordon, eldste datter av Alexander Gordon, 3. jarl av Huntly.

## Referanser
Vestmaktenes svik

**Vestmaktenes svik** er en oppfatning om at vestmaktene (Storbritannia og Frankrike, dels USA) ikke oppfylte sine forpliktelser overfor Tsjekkoslovakia og Polen før, under og etter andre verdenskrig. Betegnelsen brukes i flere sentraleuropeiske land, spesielt i Polen og Tsjekkia samt i de baltiske statene Estland, Latvia og Litauen. Begrepet bygger på de vestlige stormaktenes handlinger før, under og etter andre verdenskrig, fra vestmaktenes overgivelse av Tsjekkoslovakia til Tyskland i 1938, manglende vestlig støtte til Polen i 1939 og delingen av Europa under Jaltakonferansen. Zbigniew Brzezinski skjedde delingen i realiteten i 1943. Oppfatningen om sviket i München har vært sentral i Tsjekkias nasjonale identitet.

## Referanser
F. Melius Christiansen

**Fredrik Melius Christiansen** (1871–1955) var en norsk-amerikansk fiolinist, kordirigent, arrangør og komponist.

Christiansen var én av USAs mest kjente kordirigenter i den lutherske tradisjonen, og en genuin nyskaper på sangkorets område. Selv om hans første kjærlighet var til fiolinen oppnådde han internasjonal berømmelse som dirigent og grunnlegger av St. Olaf Choir ved St. Olaf College i Northfield, Minnesota i årene 1912–1944. Christiansen studerte ved Augsburg College og ved det kongelige konservatoriet Leipzig, Tyskland, og ble betraktet som en pioner innen a cappella korsang.

Han arrangerte og komponerte mer enn 250 korverker, deriblant et korarrangement til *[[Deilig er jorden]]* (engelsk: *Beautiful Savior*). Christiansens korteknikker ble spredt over hele USA av tidligere elever ved St. Olaf College. Hans kortradisjon er et anerkjent trekk ved amerikansk lutherdom.

Christiansens far var smed ved Berger Glassverk på Eidsvoll, som ble nedlagt i 1872. I 1875 og 1877 finner vi familien i Skjeberg, der Christiansens far synes å ha arbeidet ved Hafslund Glassverk. Dette verket ble etter hvert overtatt av Larvik Glassverk, og innen 1885 flyttet familien til Larvik. Christiansen utvandret til Washburn, Wisconsin i 1888. Hans to sønner Olaf Christiansen og Paul Christiansen ble begge kordirigenter: Olaf var dirigent for St. Olaf Choir, mens Paul var dirigent for Concordia Choir. Christiansen var Ridder av St. Olav.

## Referanser


## Litteratur
* Lenira Nelson Bergman: *Music Master of the Middle West*
* Albert R. Johnsen: *The Christiansen Choral Tradition*
Statped

**Statped** (**Statlig spesialpedagogisk tjeneste**, tidligere **Statlig spesialpedagogisk støttesystem**) er en spesialpedagogisk støttetjeneste for kommuner og fylkeskommuner.

Statped er et direktorat under Kunnskapsdepartementet som skal bidra til at sektormålene for barnehagen og grunnopplæringen blir nådd. 

## Mål for Statped
***Kompetansebygging***

* Kommuner og fylkeskommuner får tjenester og støtte til kompetanseutvikling som fremmer læring, utvikling og deltakelse i et inkluderende fellesskap til barn og elever med varige og komplekse spesialpedagogiske behov

***Opplæring***

* Barn og elever med rett til opplæring i og på tegnspråk er inkluderte både i et norsk/samisk og et norsk tegnspråklig fellesskap

***Læremiddel og læringsressurser***

* Kommuner og fylkeskommuner har tilrettelagte læremidler og pedagogisk materiell som fremmer læring, utvikling og deltakelse for tegnspråklige, blinde og sterkt svaksynte barn og elever i et inkluderende fellesskap

## Statpeds tjenester
Statped har en viktig rolle når det gjelder barn og elever med varige og/eller omfattende behov for særskilt tilrettelegging i barnehagen og grunnopplæringen (1.–13. trinn). Kommunene har opplæringsansvaret. Statped er et kompetansemiljø som kan støtte.

Statped tilbyr støtte til kommuner og fylkeskommuners opplæring av barn og elever

* med syns- eller hørselsvansker, ervervet hjerneskade, kombinerte sansetap, tegnspråk og alternativ og supplerende kommunikasjon (ASK)
* i særlig komplekse saker innenfor fagområdene sammensatte lærevansker og språk/talevansker

I bredere og mer generelt spesialpedagogisk arbeid må kommuner, fylkeskommuner og private barnehage- og skoleeiere ta større ansvar for å bygge kompetanse tett på barn og elever.

Kompetanseløftet for spesialpedagogikk og inkluderende praksis bidrar til at kommuner og fylkeskommuner selv kan gi alle barn og elever inkluderende og tilpasset opplæring og særskilt tilrettelegging.

## Statped i endring
**Statpeds nye rolle** er en følge av at Stortinget har bestemt at spesialpedagogisk kompetanse skal nærmere barn og elever. Derfor er Statped og kommunene i en omstillingsprosess ut 2024.

Meld. St. 6 (2019–2020) ''Tett på – tidlig innsats og inkluderende fellesskap i barnehage, skole og SFO'' (regjeringen.no) 

## Referanser


## Eksterne lenker
* Statped.no
Łukasz Nadolski

**Łukasz Nadolski** (født 1987) er en polsk fotballtrener og tidligere -spiller. Han startet sin karriere i Polonia Gdańsk som spilte i polsk 2. divisjon. I 2007 fikk Nadolski sin debut i norsk fotball gjennom spill på A-laget til Sogndal, hvor han spilte i to sesonger.

I 2018 skrev Nadolski kontrakt med Siarka Tarnobrzeg hvor han ble spillende assistenttrener. Nadolskis neste stopp var Wisła Płock, hvor han først var tre år som sjefanalytiker, kombinert med spill på andrelaget. I 2022 var han fungerende trener en kort periode, før han tok jobben som assistenttrener.

## Referanser


## Eksterne lenker
* 
* Statistikk av Łukasz På Sognal sin hjemmeside
* Spillerprofil på 90minut.pl (*polsk*)
Krigskommunisme

**Krigskommunisme** (russisk: Военный коммунизм, *Vojenný kommunizm*) eller «militærkommunisme» er betegnelsen vestlige historikere bruker når de henviser til perioden 1918-1921 i Sovjetunionen. Ifølge sovjetisk historieskriving ble denne politiske linjen valgt av bolsjevikene for å kontrollere byer og for å forsyne den røde armé med våpen og mat, under forhold hvor alle vanlige økonomiske mekanismer var ødelagt av borgerkrigen. 

Systemet har ofte blitt beskrevet som enkel autoritær kontroll av det regjerende og militære maktapparatet for å opprettholde makt og kontroll i de sovjetiske regionene, snarere enn noen sammenhengende politisk ideologi. Den sovjetiske propaganda rettferdiggjorde det ved å hevde at bolsjevikene vedtok denne politikken med mål om å holde byene (den proletariske maktbasen) og den røde hæren fylt med mat og våpen siden omstendighetene dikterte nye økonomiske tiltak.

Perioden med krigskommunisme begynte i juni 1918, proklamert av det øverste økonomiske råd, kjent som Vesenkha og ble avsluttet den 21. mars 1921 med Novaja ekonomitsjeskaja politika (NEP) (Ny økonomisk politikk), innført av Lenin på den tiende partikongressen i mars 1921, som varte inntil den første femårsplanen ble iverksatt i 1929.

## Referanser


## Eksterne lenker
*
Dol Amroth

**Dol Amroth** var en havneby i Gondor, som lå på en halvøy nord for Belfalas. Fra byen styrte en prins over Dor-en-Ernil, et len i Gondor. Under ringkrigen var Imrahil prins i Dol Amroth.

Området nord for det som senere ble Dol Amroth, Edhellond, var bebodd av alver, og det var derfor flyktninger fra Númenor bosatte seg i Belfalas. Det var Elendil som ga prinsene av Dol Amroth sin tittel, mot slutten av andre tideverv.

Den alviske kongen Amroth var den siste alven som forlot området, først i 1981 i det tredje tideverv, da han forsvant på sjøen på letning etter sin kone Nimrodel. Det var herfra de tok navnet Dol Amroth (Amroths fjell).

Galador var den første prinsen av Dol Amroth. Han var sønn av Imrazôr, et menneske som ifølge legendene giftet seg med alven Mithrellas. Dette alveblodet kunne Legolas se i prins Imrahil, 22 generasjoner senere. Ellers var det godt kjent at númenorsk blod rant tykt gjennom årene til folket i Dol Amroth. De var høye, med grå øyne og mørkt hår, og de var noen av svært få i Gondor som snakket Sindarin på en daglig basis.

Dol Amroth var sannsynligvis en av de største militære maktene i Gondor, da de ved slaget på Pelennor-engene brakte 700 godt utstyrte soldater, mer enn noen av de andre lenene, selv om landet deres var truet korsarene fra Umbar, allierte av Sauron.
## Referanser
Ekudden

**Ekudden** eller *Villa Ekudden* (finsk *Tamminiemi*) er en villa i Helsingfors' bydel Mejlans. Villaen er kjent som tidligere presidentbolig, og er i dag museum.

Villaen ble bygd i 1904 av arkitektbyrået Sigurd Frosterus og *Gustaf Strengell* for den danskefødt forretningsmannen *Jørgen Nissen*. Etter flere eiere ble villaen i 1940 donert til staten av den daværende eieren Amos Anderson, en kjent forretningsmann og mesén. Anderson var en venn av daværende president Kyösti Kallio, og tanken var å la boligen bli presidentens embetsbolig. Kallio rakk imidlertid aldri å bosette seg på Ekudden, før han døde i embetet i desember 1940.

Ekudden var embetsbolig for presidentene Risto Ryti (1940–44) og Mannerheim (1944–46), mens J. K. Paasikivi (1946–56) foretrakk å bo i palasset i Helsingfors sentrum. Urho Kekkonen bodde i huset i sin embetsperiode fra 1956 til 1981; og da han måtte trekke seg fra embetet på grunn av sykdom, ble det besluttet at han skulle få bo i huset så lenge han ønsket.

Etter Kekkonens død i 1986 har Ekudden blitt et museum, og det er innredet slik det var i den legendariske presidentens tid. Ekudden nås fra sentrum med *Buss nr 24*; og ligger nær *Helsingfors bys kunstmuseum* og friluftsmuseum Fölisön. Den nåværende presidentboligen *Talludden* ligger også i samme bydel. 

## Referanser


## Eksterne lenker
*
Den blodige søndagen (1905)

**Den blodige søndagen** var en hendelse den  i St. Petersburg i Russland, hvor ubevæpnede, fredelige demonstranter som ønsket å overlevere en petisjon (et bønneskrift) til tsar Nikolaj II av Russland ble meiet ned av tsarens vaktstyrker. Det nøyaktige antall døde er ikke kjent, offisielle kilder på den tiden anga 96 døde og 333 sårede, mens grupper fiendtlig innstilt overfor regimet påsto at  var drept. Moderate anslag er at rundt  ble drept og såret, både av geværskudd og i panikken som oppsto.

Demonstrasjonen ble ledet av presten Georgij Gapon som var en dobbeltagent for tsarens hemmelige politi, Okhrana. Den blodige søndagen var en stor fiasko for Okhrana og en hendelse med store konsekvenser for tsarregimet, da den mangelen på respekt for vanlige menneskers liv undergravde regimet.

## I kulturen
Dmitrij Sjostakovitsj' ellevte symfoni, op. 103 «1905», som ble urfremført i 1957, omhandler den blodige søndagen.

## Eksterne lenker
*
Hockenheimring

**Hockenheimring** er en racerbane i Hockenheim, Tyskland. Her arrangeres Tysklands Grand Prix i Formel 1 og Deutsche Tourenwagen Masters.

## Historie
### 1930–1960
Hockenheimring ble opprinnelig bygget i 1932 ved å bruke veier i skogen som et alternativ til en bane i Karlsruhe, da denne ble forbudt brukt som racerbane av tyske offiserer. Banen ble brukt til motorsykkelløp og ble utvidet for å kunne brukes som testbane for Mercedes-Benz og Auto Union i 1936. I 1938 endret banen navn til *Kurpfalzring* og ble kalt dette til 1947. Etter krigen ble det arrangert tyske motorsykkel-Grand Prix-løp, som byttet på å bruke Hockenheimring og andre baner.

Den originale banen var neste åtte kilometer lang og bestod av to rettstrekker forbundet med et «østlig» hjørne i skogen og en U-sving i Hockenheim.

### 1960–2000

I 1965, da den nye motorveien A 6 separerte landsbyen fra hoveddelen av banen, ble en ny versjon av Hockenheimring bygget, inkludert den nye stadion-delen. Etter at Jim Clark ble drept i 1968 i et Formel 2-krasj, ble det i tillegg bygget to sjikaner og satt opp autovern. Det ble satt opp et lite minnesmerke for Jim Clark ved den første sjikanen hvor han døde. I 1980 ble det lagt til enda en sjikane i Ostkurve etter at Patrick Depailler døde der.

Denne versjonen av banen var veldig stor, med en veldig lang, rask seksjon som gikk gjennom skogen og bestod av fire rettstrekker på cirka 1,3 km hver, separert av en sjikane etterfulgt av en smalere og svingete seksjon inne på stadion. Dette førte til at det var vanskelig å velge oppsett på bilen; enten måtte man velge et oppsett med lite marktrykk for å få mest fart på rettstrekene og mindre grep i stadion-delen, eller omvendt.

### 2000–
Tidlig på 2000-tallet krevde F1-styret at banen måtte bli kortere og truet med å avslutte løp her, ettersom det var konkurranse fra andre baner som EuroSpeedway Lausitz og baner i Asia. Styret i Baden-Württemberg sikret finansiering til nytt banedesign ved hjelp av Hermann Tilke for Tysklands Grand Prix 2002. Stadion-delen ble for det meste beholdt som den var, med unntak av nytt veidekke og en trangere første sving (*Nordkurve*). Banen ble dramatisk forkortet ved at den lange, rette skogsdelen ble fjernet til fordel for flere krappe svinger. Den gamle banedekket i skogen ble revet opp og beplantet med trær. Det har vært mye kritikk av banens nye design, men en trang hårnålssving etter en svært lang rettstrek gir større muligheter til forbikjøring.

## Eksterne lenker
*
Chris Knight

**Chris Knight** (født 24. juni 1960) er en musiker fra Kentucky i USA.
Han har blitt sammenlignet med Steve Earle og John Prine gjennom sin musikalske karriere.

Han vokste opp i gruvebyen Slaughters i Kentucky. Da han var tre år gammel fikk han en plastgitar til jul. I en alder av 15, begynte han å lære seg John Prine-sanger på storebrorens gitar.
Han har utdannelse i landbruk fra Western Kentucky University. 
Han jobbet nærmere ti år som gruveinspektør og konsulent. I 1986, etter fullendt utdanning, hørte han Steve Earle på radioen, og bestemte seg for å prøve seg på å skrive sanger. Seks år senere dro han til Nashville hvor han fikk platekontrakt. Han dro deretter hjem igjen og fortsatte å skrive. I 1998 kom hans selvtitulerte debutalbum ut.

## Eksterne lenker
* 
* 
*
Steve Earle

**Steve Earle** (født 17. januar 1955) er en amerikansk singer/songwriter. Han koret sammen med Emmylou Harris på Guy Clark første album.

Hans første egentlige album, *Guitar Town* samt det senere albumet *Copperhead Road*,  solgte til gull i USA. Han var med i filmen *[[Talladega Nights]]* i 2006.

I 2007 var sangen «Someday» fra *Guitar Town* med på lydsporet til filmen *[[Broen til Terabithia (film)|Broen til Terabithia]]*. Han har også hatt en rolle i TV-seriene *[[The Wire]]* og *[[Treme]]*.

Earle har blant annet blitt påvirket av Odetta og han skriver selv at han som unggutt ble inspirert av Merle Haggard samt John Lennon, Paul McCartney og Paul Simon.

Sønnen Justin Townes Earle (1982–2020) ble også sanger og låtskriver som faren og utga åtte studioalbum mellom 2007 og 2019. Han var oppkalt etter farens mentor, Townes Van Zandt.

## Diskografi
**Studioalbum**

* *Guitar Town* (1986)
* *Exit 0* (1987)
* *Copperhead Road* (1988)
* *The Hard Way* (1990)
* *Train a Comin*' (1995)
* *I Feel Alright* (1996)
* *El Corazón* (1997)
* *Transcendental Blues* (2000)
* *Jerusalem* (2002)
* *The Revolution Starts Now** ([[2004]])
* *Washington Square Serenade* ([[2007]])
* *Townes* ([[2009]])
* *I'll Never Get Out of This World Alive* ([[2011]])
* *The Low Highway* ([[2013]])
* *Terraplane* ([[2015]])
* *So You Wannabe An Outlaw* ([[2017]])
* *Guy* ([[2019]])
* *Ghosts of West Virginia* ([[2020]])
* *J.T.* ([[2021]])

*'Livealbum*'

* *Shut Up and Die Like an Aviator* ([[1991]])
* *BBC Radio 1 Live in Concert* ([[1992]])
* *Together at the Bluebird Café* (med [[Townes Van Zandt]] og [[Guy Clark]]) ([[2001]])
* *Just an American Boy* ([[2003]])
* *Live from Austin, TX* ([[2004]])
* *Live at Montreux 2005'' (2006)

## Referanser


## Eksterne lenker
* 
* 
*
Tryvandshøiden stasjon

**Tryvandshøiden stasjon** var en planlagt stasjon på Holmenkollbanen, og skulle ligge i nærheten av Tryvannstårnet. Oslo kommune og A/S Holmenkolbanen hadde planer om å bygge hotell samt bane fram til et skøytestadion, hvor den nåværende parkeringsplassen ligger. Skøytebanen ble ingen suksess. Den ble brukt som skøytebane under OL i 1952. Den lå for utsatt til for vær og vind, og uten stadion ble det ikke bygget noe hotell. Den første planen om å bygge en stasjon på Tryvannshøgda ble dermed lagt på is. Da man forlenget banen fra Holmenkollen stasjon (nåværende Besserud) i 1916, bygget man dobbeltspor fram til Frognerseteren, og så enkeltspor til Tryvannshøgda. Man bestemte seg for å ikke trafikkere den siste delen inntil videre. Banen til Tryvannshøgda ble brukt til materialfrakt ved byggingen av radiomastene på Tryvann rundt 1918. Skinnegangen rundt Øvresetertjern ble fjernet i 1939. I 1960 inngikk kommunens skogvesen avtale med Holmenkollbanen om at banetraseen skulle gruses om til turvei. Inntil da hadde den toppdekke av jernbane-pukk, og den tidligere drømmen om en stasjon ble lagt til side.

På 2000-tallet ble det igjen foreslått å forlenge banen til Tryvannshøgda for å betjene Tryvann Vinterpark. Forlengelsen ble anbefalt av flere politikere, men det ble aldri fast bestemt. Ruter hevdet i 2008 at en Tryvannsbane blir «så ulønnsom at den vil kreve et tilskudd på minst 1&nbsp;500 kroner pr. reise». Selskapet sier at byggingen av banen er kostnadsberegnet til 150&nbsp;millioner kroner.
Høsten 2010 fikk Tryvann Vinterpark klarsignal til å ytterligere utvide parken, og da spesielt Wyller-området i forbindelse med at Oslo skulle holde Snowboard-VM i 2012. Fornyelsen av vinterparken skulle gjøre anlegget mer attraktivt for byens innbyggere, men skulle også skape trafikk fra mer fjerntliggende områder.

## Referanser
Blodig Halloween

***Blodig Halloween*** (originaltittel: *Trick or Treats*) er en amerikansk skrekkfilm fra 1982 regissert av Gary Graver. Filmen handler om en pasient som rømmer fra et psykiatrisk sykehuset for å ta hevn på sin kone som fikk ham tvangsinnlagt for fem år siden. Hun og sønnen har overtatt hans eiendeler og lever nå i overdådig luksus. Handlingen utspiller seg på Halloween.  Hovedrollene spilles av Jackie Giroux og Peter Jason.

## Handling
På selveste halloweenaftenen rømmer den psykiatriske pasienten Malcholm fra mentalsykehuset han har være innesperret i fem år. Han ble feilaktig innlagt der av sin utspekulerte kone, Joan, som ønsket ham av veien slik at hun kunne leve sammen med sin elsker og på sin manns formue. Han ankommer huset sent om kvelden, men oppdager at det bare er hans 10-årige sønn og hans barnepike Linda som er hjemme. Hans sønn fordriver kvelden med å skremme barnepiken halvt til døde med sine practical jokes, men da natten senker seg ankommer Malcholm for å spille et langt mer skremmende spill.

## Om filmen
*Trick or Treats* er en nyinnspilling av den britiske skrekk-thrilleren *[[Fright]]* fra 1971. Det eksisterer også en norsk versjon av denne historien kalt *[[Angst (film)|Angst]]*, fra 1976.

Den fikk lite oppmerksomhet fra anmelderne og ble nær slaktet av filmanmelderen på Allmovieguide.

## I rollene
(utvalg)
* Jackie Giroux –  Linda 
* Peter Jason –  Malcolm 
* Chris Graver –  Christopher 
* David Carradine –  Richard 
* Carrie Snodgress –  Joan O'Keefe Adams 
* Steve Railsback –  The Boyfriend 
* Jillian Kesner –  Andrea
* Catherine E. Coulson

## Referanser


## Eksterne lenker
*
Årsbogen

**Årsbogen** er en plass på Vevang i Hustadvika kommune. I Årsbogen er det tre bedrifter, HG Oppdrettservice, Viken Slip og Jangaard Export.

På HG Oppdrettservice lager de garn og nøter. De har også en butikk hvor man selger arbeidsutstyr, klær, gaveartikler, kniver og fiskeutstyr.
Nettfletting

**Nettfletting** er en vevapplikasjon som integrerer data fra flere forskjellige kilder og presenterer disse på en felles side. 

Datakilder brukt i nettfletting stammer ofte fra offentlige programmeringsgrensesnitt (API-er) eller tilsvarende som er gratis tilgjengelig. Et typisk eksempel er nettsteder som kombinerer data over boliger til salgs fra eiendomsmeglere og plotter disse inn på kart ved hjelp av Google maps. Andre hyppig brukte er Amazon (salg), eBay (auksjoner), Flickr (bilder), Yahoo og YouTube. I Norge er Yr (et samarbeidsprosjekt mellom Meteorologisk institutt og Norsk rikskringkasting) en mye brukt nett-tjeneste, og denne publiserer et API som brukes for nettfletting. Det er også vanlig at nyhetskilder som publiserer i RSS-format benyttes som datakilde, men disse blir ofte innkapslet og ikke flettet inn i annet innhold. 

Enkelte regner ikke data som stammer fra ikke-åpne kilder inn under mashup-begrepet.  Det blir også av og til skilt mellom innbygging (*embedding*, altså innkapsling av innhold) og mashup. Eksempler på det første å legge inn videoer eller kart som en upåvirkelig del av en nettside.

## Referanser


## Eksterne lenker
* På godt norsk – avløserord
The Majestic

***The Majestic*** er en amerikansk dramafilm fra 2001, regissert av Frank Darabont, etter et manus av Michael Sloane, med Jim Carrey, Bob Balaban, Jeffrey DeMunn, Laurie Holden og Martin Landau i noen av rollene.

## Handling
Filmen henter sin handling i USA i 1950-årene. Filmskribenten Peter Appleton våkner opp på en strand. Han husker ikke hvem han selv er, og blir brakt til den lille byen Lawson. Folk i byen tror han er Luke Trimble, en ung mann fra Lawson som ble meldt savnet under 2. verdenskrig for 9 år siden. "Luke" flytter inn hos sin "far", Harry Trimble, eier av kinoen «The Majestic». Han begynner å omgås Lukes gamle venner, og Lukes kjæreste Adele Stanton.

I mellomtiden leter Komiteen for uamerikansk virksomhet etter Appleton. Han er mistenkt for kommunistiske sympatier, og han forsvant like før han skulle vitne for komiteen. 

## Skuespillere
* Jim Carrey – Peter Appleton
* Bob Balaban – Elvin Glyde
* Jeffrey DeMunn – borgermester Ernie Cole
* Hal Holbrook – Doyle, representant i Kongressen
* Laurie Holden – Adele Stanton
* David Ogden Stiers – doktor Stanton
* Martin Landau – Harry Trimble
* Brent Briscoe – Sheriff Cecil Coleman
* Daniel von Bargen – Ellerby, tjenestemann i det føderale politiet
* Shawn Doyle – Saunders, tjenestemann i det føderale politiet
* Earl Boen – nyhetsoppleser (stemme)
* Bruce Campbell – Roland the Intrepid Explorer
* Cliff Curtis – The Evil But Handsome Prince Khalid
* Michael Sloane – Kindly Old Professor Meredith
* Matt Damon – Luke Trimble (stemme)

## Eksterne lenker
* 
* 
* McCarthyism and the Movies
Advanced combat direction system

**Advanced combat direction system** (**ACDS**) er et amerikansk militært kommando-og-kontroll system som samler og koordinerer informasjon for skip som ikke  bruker AEGIS-kampsystemet. Det er en oppgradering av Naval Tactical Data System (NTDS) til bruk på hangarskip og amfibiske landingsskip.
ACDS identifiserer, klassifiserer, prioriterer og angriper mål ved hjelp av skipets sensorer og våpensystemer. Systemet utveksler også informasjon mellom de forskjellige enhetene i en kampgruppe.

## Versjoner
* **ACDS Block 0**: Oppgradering av all hardware og software fra det gamle Naval Tactical Data System
* **ACDS Block 1**: Oppgradering av programmvare fra Block 0 versjonen.

## Eksterne lenker
* Info hos www.fas.org – besøkt 10. juni 2008
Zalesje

**Zalesje** (oversatt: «forbi skogene») eller **Opolje** (oversatt: «i markene») er en historisk region i Russland, bestående av den nordre og vestre delen av Vladimir oblast, nordøstdelen av Moskva oblast og den sørlige delen av Jaroslavl oblast. Området utgjorde kjerneområdet i middelalderstaten Vladimir-Suzdal, og spilte gjennom dette en vital rolle i utviklingen av den russiske staten. 

Navnet henviser til de dype skogene som i middelalderen pleide å danne skillet mellom Fyrstedømmet Rostov, Republikken Novgorod og fyrstedømmene ved Dnepr. Før slaverne innvandret på 800-tallet var området befolket av finske stammer, som Merja og Muroma. Etterhvert blandet de slaviske og finske folkegruppene seg etnisk og kulturelt, og ga derigjennom opphav til dagens russiske nasjon.

På 1100-tallet ga dette fruktbare området, som av skogene var godt beskyttet mot tyrkiske angrep, en fordelaktig oase for slaviske folk på flyttefot fra Kievrikets sørlige grenseområder. Befolkningen i området økte raskt og nådde innen 1124 et nivå hvor Jurij Dolgorukij fant det formålstjenlig å flytte sitt fyrstesete fra Rostov ved øvre Volga til Suzdal i Zalesje. 

Suzdal var den eldste og fremste byen i Opolje. Andre viktige urbane sentra ble etablert av Jurij i Pereslavl-Zalesskij (grunnlagt 1152), Jurjev-Polskij (1152), Dmitrov (1154), Starodub-na-Kljazme (1152), Vladimir-Zalesskij (1108), Ksnjatin (1136) og Jaropoltsj-Zalesskij (1136). Navnetilleggene *Zalesskij* («forbi skogene») og *Polskij* («i markene») ble brukt for å skille nye byer fra byer med samme navn i områdene hvor innvandrerne kom fra, hovedsakelig dagens Ukraina.

Jurij var konstant på kant med de mektige bojarene i Suzdal, og vurderte å flytte hovedstaden fra Suzdal til den nye byen Pereslavl-Zalesskij. Hans uventede dødsfall medførte at ideen ble skrinlagt, men Jurijs sønn Andrej Bogoljubskij flyttet til slutt fyrstesetet til en annen ny by, Vladimir. Den gamle adelen i Rostov og Suzdal, sørget for å få Andrej myrdet, og en kort borgerkrig for overhøyhet i Zalesje fulgte.

Under Mongolenes invasjon av Russland, da skogene gradvis ble ryddet og nye sentra utviklet seg i Moskva, Tver og andre steder, avtok Zalesjes strategiske betydning. Nye urbane sentra ble bygget rundt kjente klostre (som Sergijev Posad og Kirzjatsj) eller kongelige residenser (som Aleksandrov og Radonezj).

Noen ganger blir uttrykket Zalesje brukt om hele Øvre Volga og Nedre Kljazma-regionen. I denne betydningen samsvarer Zalesje med territoriet som ligger innenfor Den gyldne ring i Russland.
Rallarparken

**Rallarparken** er en park i Rjukan sentrum som er oppkalt etter rallarne. Det er en statue av «Rallaren» midt i parken.

## Historie
Rallaren var kallenavnet på arbeiderne som bygde fabrikk- og jernbaneanlegget på Rjukan. De bodde i brakker i gamlebyen på Hydro-området.

Parken ligger rett ved Kjakanparken.
Kamilavka

**Kamilavkion** (etter gresk καμιλαύκιον) eller **kamilavka** (etter russisk *камилавка*) er en hodebekledning som brukes av geistlige i den ortodokse kirke. Kamilavkaen har mer eller mindre form som en sylindrisk hatt uten brem.

Formen varierer noe i de forskjellige kirkenes tradisjoner. Utenpå kamilavkaen kan det bæres et slags slør kalt epanokamelavkion (επανωκαλυμμαύχιον). Kamilavka med epanokamelavkion kalles klobuk (клобук).

De mange variantene av kirkenes prestedrakter har teologisk utgangspunkt i kapittel 28 i Andre Mosebok i Bibelen.


Crown of Constance of Aragon - Cathedral of Palermo - Italy 2015.JPG|*Kamelaukion* i form av en bysantinsk krone som har tilhørt Constanca av Aragonia (1179–1222), dronning av Ungarn og siden keiserinne i Det tysk-romerske rike. 
Patriarch_Kirill_of_Moscow.jpg|Kirill (født 1946), russisk-ortodoks patriark, iført klobuk, et geistelig hodeplagg med bysantinske røtter. Klobuken består av kamilavka med epanokamelavkion, et hodetørkle eller slør som likner en oldegyptisk klaft. Hodeplagget kan også omtales som *koukoulion* (κουκόυλλιον) på gresk eller *koukol* (куколь) på russisk.


## Se også
* Koukoulion
* Klobuk
* Epanokamelavkion
* Toque, ulike typer, oftest sylinderformede luer kjent siden renessansen
* Geistlig drakt

## Litteratur
* Karel C. Innemée, Heinzgerd Brakmann: Art. *Kamelaukion.* In: *[[Reallexikon für Antike und Christentum]].* Bd. 19, Hiersemann Verlag, Stuttgart 2003, Sp. 1241–1248.
* .

## Eksterne lenker
*
Stuttgarts forstadsbaner

**Stuttgart Stadtbahn** er en fellesnevner for forstadsbanene i Stuttgart. Selskapet som driver dem heter Stuttgarter Straßenbahnen AG (SSB), og er også ansvarlig for bussene. Nettet strekker seg over mesteparten av Stuttgart og forstedene  Fellbach, Gerlingen, Leinfelden-Echterdingen, Ostfildern og Remseck am Neckar. 

## Linjer

## Linjeføring

Forstadsbanenettet har en utstrekning på hele 92 kilometer. Banen går nesten alltid under bakken, i bykjernen og rundt om i forstedene. Noen steder går banen oppå bakken langsmed hovedveier, som en alminnelig dobbelsporet jernbane, med planoverganger for annen trafikk. Banen bruker "U"-logoen som de fleste andre forstads-, bybanene U-Bahn i tyske byer. Denne "U"-en står ikke for *untergrund* (undergrunns) men for *unabhängig* (uavhengig, altså uavhengig fra annen trafikk). 

Tilsammen finnes det 164 vogner, som kjører på normalspor, og er elektrifisert på 750 volt.  

Stuttgart Stadtbahn er i drift fra 04:45 - 24:00, med 10-minuttersfrekvens på alle linjer ved dagstid, og 15-20 minuttersfrekvens etter 20:00. Det kjøres to eller flere linjer på de fleste sentrumsruter, slik at det kommer et tog hvert femte minutt på de fleste stasjoner.

## Referanser


## Eksterne lenker
* Official web site of the SSB
* Stadtbahn map (PDF)
* Stuttgart Stadtbahn from UrbanRail.Net
Áed mac Boanta

**Áed mac Boanta** (død 839) er antatt å ha vært en konge av Dalriada i tiden 834-839. Áed kjempet sammen med pikterne i et slag mot norrøne vikinger i 839. Trusselen fra nordboerne hadde fått både Piktland og Dalriada, to tidligere fiender, til å alliere seg. Det ble et stort nederlag for pikterne hvor deres konge Eóganán og hans bror Bran ble drept, sammen med Áed fra Dalriada. Resultatet førte til lederkrise i begge kongeriker.

## Kildene
Den eneste referansen til Áed er i de irske årbøkene som er funnet i *[[Ulster-annalene]]* hvor det er nedtegnet at «Eóganán mac Óengusa, Bran mac Óengusa, Áed mac Boanta, og andre bortimot talløse» falt i et slag som ble utkjempet av krigere fra Fortriu mot norrøne krigere, vikinger, i år 839.

*[[Duan Albanach]]* lister en «Áed An» som regjerte over Dalriada i fire år og i henhold til en synkronisering av dikteren Flann Mainistrech plasserer ham mellom Caustantín mac Fergusa og Eóganán mac Óengusa, sistnevnte en nevø av Caustantín. Det er tvilsomt om Caustantín og Eóganán styrte over Dalriada, men det er antatt at Áed gjorde så.

Áed kan ha blitt etterfulgt som konge av Domnall mac Caustantín. Det er ikke kjent hvilke konger som etterfulgte ham, om noen, før hele området ble erobret og dominert av norrøne nordboere og norrøn-gælere som Uí Ímair på siste halvdel av 800-tallet.

## Referanser


## Litteratur
* Anderson, Alan Orr ([1922] 1990): *Early Sources of Scottish History A.D 500–1286*, bind 1. Opptrykk med rettelser. Paul Watkins, Stamford, ISBN 1-871615-03-8
* Bannerman, John (1999): «The Scottish Takeover of Pictland» i Dauvit Broun & Thomas Owen Clancy (red.): *Spes Scotorum: Hope of Scots. Saint Columba, Iona and Scotland*. T & T Clark, Edinburgh, ISBN 9780567086822
* Broun, Dauvit (1998): «Pictish Kings 761–839: Integration with Dál Riata or Separate Development» i Sally M. Foster, red.: *The St Andrews Sarcophagus: A Pictish masterpiece and its international connections*. Four Courts, Dublin, ISBN 9781851824151
Stavreviken

**Stavreviken** er et tettsted i Timrå kommune i Västernorrlands län i landskapet Medelpad i Sverige. I 2010 hadde tettstedet 216 innbyggere.

## Referanser
Twilight

**Twilight** (tussmørke) kan referere til:

* Twilight-serien, bokserie
** *[[Twilight – Evighetens kyss]]*, film
* Twilight 2000, rollespill
* Deathbound, tidligere Twilight, finsk metalband
* *[[The Twilight Zone]]*, amerikansk TV-serie